ועדת הכספים, כנסת 15, פרוטוקול מספר 134, 2000-06-07 09:00

אלי גולדשמידט: אני פותח את ישיבת הוועדה.

אלי גולדשמידט: לפנינו וק אזור סחר חופשי באילת 0

אלי גולדשמידט: פטורים והנחות ממסים) (תיקון התוספת השניה), התש"ס-2000.

אלי גולדשמידט: האם אין לנו כאן מישהו מאילת?

א' קרשנר: הזמנתי.

א' קרשנר: כנראה, שדיברו עם מנהל המכס.

אלי גולדשמידט: זה צו - נכון?

ש' ברגר: זה צו.

צבי הנדל: האם זה חידוש צו?

ש' ברגר: זה שינוי צו, שמשנה קצת את המשמעות של הגדרת כלי רכב כפי שהיתה נהוגה עד היום.

ש' ברגר: המטרה היא להשוות את המצב במע"מ לגבי עוסקים באילת לעומת המצב של הניכוי מהתשומות והטבות במס בגין רכב פרטי בצפון בכל יתר העוסקים בארץ.

אלי גולדשמידט: האם זה כאילו מיטיב עם אנשי אילת?

ש' ברגר: לא.

ש' ברגר: נכון להיום, זה לא ייטיב איתם, אבל זה ישווה את מצבם למצב שקורה במדינת ישראל.

ש' ברגר: בחוק מע"מ, בתקנות מע"מ, יש הגדרת "רכב פרטי", שהיא קצת יותר רחבה לפי המיון או הסיווג שנקבע בתקנות התעבורה בין רכב פרטי לרכב מסחרי.

ש' ברגר: החשיבות היא בכך, שבמע"מ גם עוסק שרוכש רכב פרטי לצרכי עסקו אסור לו לקזז את התשומות בגין הרכישה.

ש' ברגר: צריך לספוג את המע"מ באופן מלא.

ש' ברגר: כיון שהיתה איזו שהיא רשימה - וזה מתייחס למעשה לתיקון השני שנדבר עליו עוד כמה דקות - יש איזו שהיא רשימת דגמים הנחשבים כרכבים מסחריים מבחינת סיווגם הטכני, אבל השימוש העיקרי בהם מיועד לשימוש פרטי משפחתי.

ש' ברגר: ואז, תיקנו את תקנות המע"מ והוסיפו רשימה של רכבים מסחריים לפי ההגדרה של תקנות התעבורה אבל הנחשבים לרכבים פרטיים לצרכי חוק מע"מ.

ש' ברגר: מי שרוכש אחד מהרכבים האלה, כפי שמופיע ברשימה, לא יוכל לקזז את התשומות וצריך לשלם את המס המלא בגינם.

ש' ברגר: עניין הרשימה תוקן בתקנות מע"מ ב-1997.

ש' ברגר: למעשה, עד 1997 המצב היה דומה בין מה שקורה בצפון למה שקורה באילת, כאשר במכירת רכב פרטי לעוסק אילתי לצרכי עסקו באילת חל עליו מס בשיעור מלא בעוד שלגבי כל יתר המכירות של טובין לאילת חל מס בשיעור אפס.

ש' ברגר: יש איזו שהיא רשימה מצומצמת של נכסים, עליהם מוחל שיעור מס מלא.

ש' ברגר: על מכירות רכבים פרטיים באילת לא הוסיפו בתקנות את אותה רשימת רכבים מסחריים שבצפון נחשבים לרכבים פרטיים לכל דבר ועניין.

צבי הנדל: הוא יכול לקנות "איסוזו טרופר" באילת והוא יקבל החזר מע"מ.

אלי גולדשמידט: הוא יקבל קיזוז של המע"מ.

ש' ברגר: הוא לא יקבל קיזוז.

ש' ברגר: הוא יכול לקנות בשיעור אפס.

ש' ברגר: אבל, המשמעות היא אותה משמעות, שאין חבות במס בגין הרכישה.

ש' ברגר: למעשה, יש פה איזו שהיא שבירה באיזון שלא היתה שום הצדקה, שבאה כתוצאה מהתיקון בתקנות להיטיב עם העוסקים באילת ולתת להם את האפשרות לקנות רכב שנחשב לפרטי לכל דבר ועניין.

אלי גולדשמידט: שאלה לשם מידע: האם רכב שנקנה באילת מחוייב במע"מ?

א' שניידר: צריך להיות.

אלי גולדשמידט: יש פטור ממע"מ, אבל לא על רכב.

א' שניידר: אחרת, אנשים יסעו לאילת ויקנו כלי רכב.

צבי הנדל: כל הרכבים שנחשבו פרטיים לפני השינויים, לפני שנה או שנה ומשהו, חייבים במע"מ גם באילת, וכל המסחריים פטורים ממע"מ.

אלי גולדשמידט: אבל, זה לא רק באילת אלא בכל הארץ.

צבי הנדל: זה בכל הארץ.

צבי הנדל: עכשיו, הוסיפו קטגוריה.

אלי גולדשמידט: הוסיפו את אלה שהם כאילו פרטיים.

צבי הנדל: את אלה לאילת לא הוסיפו, כמו ג'יפים וכו'.

צבי הנדל: ש' ברגר: לאחרונה, התברר שגילו את הפירצה הזו, והיו תמיד יותר ויותר מכירות לאילת לאותם גורמים, כאשר גם לאחר מכן קשה מאד לברר היכן נעשה השימוש ברכב והאם זה באילת, וגם יכול להיות לאחר מכן שהרכב מועבר לצפון.

צבי הנדל: יש איזו שהיא פירצה של העברת אותה הרשימה שרצינו לחייב במס מלא- - -

אלי גולדשמידט: זה הרבה כסף.

א' שניידר: אבל, שם זה יחסית קל לברר ולראות אם מי שחתום על הרכב הוא תושב אילת או לא.

צבי הנדל: הקטגוריה הזו של הרכב שהוטל עליה תשלום מע"מ, למרות שהיא נחשבת מסחרית וכו', קרתה בגלל שחלק גדול מהעירוניים קנו פתאום ג'יפים ונדפקו אלה שגם משתמשים בזה באמת.

א' שניידר: יש הנוסעים עם זה לסופרמרקט.

צבי הנדל: זה מרגיז, אבל אני מסכים.

אלי גולדשמידט: זה דופק את החקלאים, כי הם משתמשים בזה הרבה לצרכי עבודה.

צבי הנדל: אמרתי למע"מ: תבואו לגוש קטיף ותראו מה עושים.

אלי גולדשמידט: אתה מושבניק ואני קיבוצניק, ואסור לנו להגיד.

א' שניידר: יש שם סייג לגבי ג'יפ שמשמש בעסק.

ש' ברגר: החקלאים לא קונים את הדגמים האלה.

צבי הנדל: על פניו, הם צודקים.

צבי הנדל: ברוך ה', אינני נוגע בדבר ואני יכול לדבר.

צבי הנדל: אינני בטוח לגבי מישהו שגר באילת.

צבי הנדל: זה לא אם אני בא לאילת וקונה, אלא רק אם אני גר באילת אני פטור - נכון?

צבי הנדל: ש' ברגר: למעשה, המצב מקביל.

צבי הנדל: זה גם היה אם היו מכירות של אותם טובין באילת, המכירה באילת היתה לצריכה באילת והיתה גם כן פטורה.

צבי הנדל: מה זו "צריכה באילת"?

ש' ברגר: יש בעיה להגדיר.

צבי הנדל: זה למישהו שגר שם או למלון שנמצא שם גם אם הבעלים לא גרים שם, אבל זה לצורך העבודה של המלון.

ש' ברגר: לצורך העבודה של המלון?

ש' ברגר: אם זה לצריכה באילת, זה ברור שזה לצורך עסקו של אותו גורם שנמצא שם.

ש' ברגר: אבל, לגבי המכירות העתידיות, אם יש נכסים שהגיעו לאילת ונמכרים שם, אז כעיקרון מבחינת הפטור, והיו כאן הרבה דיונים על כך- - -

צבי הנדל: תן לי אפילו דוגמא אחת חריגה מאד איך אני יכול לבוא לאילת לקנות ג'יפ ולספר שזה משמש אותי באילת.

צבי הנדל: אינני מבין איך אפשר לרמות בזה.

ש' ברגר: אנו לא נמצאים בין המוכר לבין הקונה, כאשר מתבצעת העיסקה.

ש' ברגר: המוכר לא עובד בתקן של חוקר של המערכת.

ש' ברגר: הוא מוכר זאת ומקבל, והוא אפילו לא צריך לקבל הצהרה מהקונה שזה לצרכי עסקו באילת, והוא יכול למכור לו את הנכסים פרט לאותם נכסים שמופיעים ברשימה.

ש' ברגר: בגלל זה, כאשר כתבו כאן שהורידו גם את הסיגריות, לא רצו להטיל על מוכר הסיגריות באילת את הדרישה לבחון מי קונה והאם זה לצריכה באילת או לא.

ש' ברגר: אמרו: "מכירת סיגריות באילת תהיה חייבת במס".

ש' ברגר: למעשה, מה שטוב לסיגריות טוב לרכבים.

צבי הנדל: יש לי דעה בעניין הזה.

אלי גולדשמידט: מה התקנה הבאה שנובעת מזה?

א' שניידר: זה לא שייך לאילת.

ש' ברגר: התקנה הבאה היא תוספת כמה דגמים לתוספת הרביעית בתקנות העיקריות להוסיף דגמים נוספים, שעומדים להיות מיובאים לארץ, של רכבים הנחשבים למסחריים ורשומים כרכבים מסחריים אבל היעוד העיקרי הוא יעוד לשימוש משפחתי פרטי בדומה לרכבים פרטיים אחרים.

ש' ברגר: יש שלושה דגמים, שרוצים להוסיף לרשימה.

צבי הנדל: זה לכל הארץ, ולא לאילת דוקא.

ש' ברגר: זה לכל הארץ.

אלי גולדשמידט: האם יש איזה שהן הסתייגויות?

צבי הנדל: לדעתי, באילת צריך להשאיר דוקא את הרכבים האלה.

צבי הנדל: הם קונים זאת בסולר, יש להם מרחקי נסיעה ומשתמשים בזה לסיורים.

צבי הנדל: זה לא הרצליה פיתוח.

צבי הנדל: אז, יש שלושה עשירים שגם משתמשים בזה.

צבי הנדל: מדובר בעיקר בג'יפים, ואין פה איזה שהוא פטנט אחר.

צבי הנדל: אלה לא פרייבטים.

אלי גולדשמידט: אם כך, אתה נגד.

אלי גולדשמידט: חבר-הכנסת פרוש?

אלי גולדשמידט: אני מעמיד להצבעה את שני הנושאים.

אלי גולדשמידט: מי בעד?

אלי גולדשמידט: מי נגד?

אלי גולדשמידט: בעד - 2 נגד - 1 חוק איזור סחר חופשי ביאלת (פטורים והנחות ממסים) (תיקון התוספת השניה), התש"ס-2000, ותקנות מס ערך מוסף (תיקון מס' ), התש"ס-2000, התקבלו.

אלי גולדשמידט: החוק והתקנות אושרו ברוב של שניים נגד אחד - חבר-הכנסת צבי הנדל שהצביע נגד.

אלי גולדשמידט: הוא חושב, שאילת צריכה להנות מהפריבלגיה הזו.

אלי גולדשמידט: אני מודה לכם.

אלי גולדשמידט: שינויים בתקציב לשנת 2000 (פניה מס' 165 לוועדה)

אלי גולדשמידט: מונחת לפנינו פניה מספר 165 לוועדה.

אלי גולדשמידט: אנו המתנו לבוא הרפרנט בנושא חינוך, וביקשתי לקרוא לחבר-הכנסת ליצמן.

י' עמית: מדובר בהעברת 3.5 מליוני ש"ח לפעולות החינוך העצמאי.

י' עמית: 3.5 מליוני הש"ח האלה הם חלק מ-17.5 מליון ש"ח שסוכמו בהבנות עם סיעות הקואליציה לקראת תקציב 2000.

מאיר פרוש: למה לא ה-17 מליון ש"ח?

י' עמית: אתם ביקשתם להעביר כרגע 3.5 מליוני ש"ח, ועוד לא סגרתם על ה-17 מליון ש"ח.

י' עמית: כשיתבקש שאר הסכום, יועבר שאר הסכום.

י' עמית: בשלב הזה, זה הסכום שהתבקש, וביקשו לעכב את השאר, ואנו מעבירים את החלק עליו יש הסכמה.

י' עמית: זה חלק מהסכם קואליציוני שהוקרא מעל בימת הכנסת.

אלי גולדשמידט: נחכה לחבר-הכנסת ליצמן, כדי שיהיה גם שותף.

צבי הנדל: אני מצביע איתו.

צבי הנדל: אני דואג לקואליציה שלא תתפרק.

אלי גולדשמידט: אני מעמיד להצבעה את פניה מספר 165 לוועדה.

אלי גולדשמידט: פניה מס' 165 לוועדה התקבלה.

אלי גולדשמידט: פניה מספר 165 אושרה פה אחד.

אמנון כהן: האם דנים בנושא אילת?

אלי גולדשמידט: סיימנו את נושא אילת.

אלי גולדשמידט: זה הסתיים במהירות.

אלי גולדשמידט: זה נושא כמעט טכני.

ויצמן שירי: מתי זה ישבת על זה?

צבי הנדל: למרות שהתנגדתי לזה, אני עד לכך שנערך דיון.

ויצמן שירי: היה פקק תחבורה רציני.

ויצמן שירי: האמן לי, שהיום יצאתי בשעה 07:00, כי התקשרו אלי מאילת.

אלי גולדשמידט: האם התקשרו שהם נגד?

ויצמן שירי: אני מבקש רביזיה.

אלי גולדשמידט: יש רביזיה על ההחלטה בנושא אילת.

אמנון כהן: אני מצטרף לרביזיה של חבר-הכנסת שירי.

א' שניידר: ישנן שם שתי החלטות, ואחת היא לא אילת.

א' שניידר: אחת מהן היא הרחבת רשימת רכבים שנחשבים לרכבים פרטיים.

אלי גולדשמידט: הרביזיה שלכם היא רק על אחת משתי התקנות, שכן תקנה אחת כלל לא רלוונטית לאילת והיא לכל הארץ.

אלי גולדשמידט: הרביזיה שלכם היא רק על התקנה לגבי אילת.

אלי גולדשמידט: שינויים בתקציב לשנת 2000 (פניה מס' 142 לוועדה)

אלי גולדשמידט: מונחת לפנינו פניה מספר 142 לוועדה.

ג' אסף-שנהר: האמת היא, שזה תקציב המינהל האזרחי, אך לא רצינו לדחות את אישור הפניה ואציג זאת במקום הרפרנט.

ג' אסף-שנהר: בעקרון, יש פה שינויים פנימיים במינהל האזרחי ב-3.5 מליוני ש"ח בהוצאה, ותקצוב הוצאה מותנית במליון ש"ח לנושא אתרים קדושים.

ג' אסף-שנהר: אם אתם רוצים, יש לי את פירוט הכסף של האתרים הקדושים.

ג' אסף-שנהר: יש את אתר הטבילה שזה 600 אלף ש"ח, ויש סיוע לשומרונים שזה200 אלף ש"ח ותוספת לתקציב השוטף עוד 200 אלף ש"ח.

אלי גולדשמידט: לידיעת הח"כים, מדובר על אתר טבילה, על נושא שומרונים--

ג' אסף-שנהר: --ותקציב שוטף.

עופר חוגי: לא הבנתי מה זה אתר השומרונים.

עופר חוגי: מי הגיש את הבקשה?

ג' אסף-שנהר: המינהל האזרחי.

עופר חוגי: למה?

עופר חוגי: מה קרה?

אלי גולדשמידט: רבותי, בואו ונסכם שהיום לא יהיו דיונים.

אלי גולדשמידט: מי שיהיה נגד - שיהיה נגד, ומי שיהיה בעד - שיהיה בעד.

אמנון כהן: היושב-ראש, זה כל הזמן כך.

צבי הנדל: אין לו מצב רוח היום.

צבי הנדל: היו"ר א' גולדשמידט: אם הייתי חושב שאיזה דיון אינטלגנטי היה פה משנה משהו, אז בסדר.

צבי הנדל: אני מעמיד להצבעה את ניה מספר 142 לוועדה.

צבי הנדל: מי בעד?

צבי הנדל: מי נגד?

צבי הנדל: בעד - 4 פניה מספר 142 לוועדה התקבלה.

אלי גולדשמידט: ארבעה חברי-כנסת הצביעו בעד.

עופר חוגי: אני מבקש רביזיה.

אלי גולדשמידט: יש רביזיה של חבר-הכנסת עופר חוגי על פניה מספר 142 לוועדה.

אלי גולדשמידט: שינויים בתקציב לשנת ‏2000 (פניה מס' 144 לוועדה)

אלי גולדשמידט: מונחת לפנינו פניה מספר 144 לוועדה בנושא התחבורה.

אלי גולדשמידט: מתי תסדרו--

א' שניידר: --רכבת לדימונה?

ס' אלחנני: זה מראה היה סוריאליסטי.

ויצמן שירי: כשזה היה בטלויזיה, זה נראה כמו במערב הפרוע.

ויצמן שירי: זו רכבת מצויינת, אך לשם מובילים רק כימיקלים.

ויצמן שירי: עכשיו, מקימים בלב העיר באר-שבע את זה.

ויצמן שירי: זה יהיה בעוד חודשיים.

ג' אסף-שנהר: כן, מעבירים את התחנה.

אלי גולדשמידט: אני מדבר ברצינות.

ויצמן שירי: תסבירו מה הסיבה לכך שבנהריה, שהיא חצי מדימונה, תהיה רכבת שתגיע לשם רק כדי לחבר אותה לחיפה.

עופר חוגי: זה לא נכון.

עופר חוגי: יש הרבה ישובים מסביב.

עופר חוגי: מלבד זאת, לנהריה יש סיבה.

אלי גולדשמידט: היינו אתמול בדימונה.

אלי גולדשמידט: גלית אסף-שנהר, העבירי את המסר.

אלי גולדשמידט: קודם כל, כדי שתהיה לנו את ה הרגשה שנוכל לכתוב שמשהו יצא מהביקור הזה.

ג' אסף-שנהר: בסדר.

ויצמן שירי: ייצא משהו מהביקור.

ויצמן שירי: דע לך, שאנו נעשה להם את המוות.

אלי גולדשמידט: אני מאד מבקש, שתשלחו לנו תוך שבוע ימים מה העלות.

אלי גולדשמידט: כשבאנו אתמול, הוסיפו קרונוע נוסעים מבאר-שבע וירדנו עד דימונה, כלומר הרכבת נוסעת עד שם.

אלי גולדשמידט: יש שם רכבות משא.

אלי גולדשמידט: השאלה היא כמה עולה לשדרג את התשתית שם באופן שאפשר יהיה להעביר את העניין הזה.

אלי גולדשמידט: יכול להיות, שהסכום איננו בשמים.

אלי גולדשמידט: יש לזה המון משמעות.

אלי גולדשמידט: במקביל, נמשך נושא הרחבת כביש דימונה-באר-שבע, שזה נושא בטיחותי וגם חברתי.

ג' אסף-שנהר: אני אביא לכם פניה.

ויצמן שירי: אמרתי לך, ששלשום הודיע לי בייגה על הקדמת 120 מליון ש"ח.

אלי גולדשמידט: אתה אמרת, שיקדימו זאת ל-2001.

אלי גולדשמידט: הוועדה רוצה לדעת כמה צריך לעלות העניין הזה ומה מדיניות משרד התחבורה.

ויצמן שירי: לשנה הקרובה אני בטוח שתושבי דימונה, לפחות עד שהכביש יסתיים, היו מסתפקים אפילו במסילת הרכבת הזו, כאשר ב-17 דקות מגיעים לבאר-שבע.

ויצמן שירי: יצאתי מעומר, וזה לקח לי 37 דקות להגיע כאשר הכביש הוא בסך הכל באורך של 32 ק"מ.

ויצמן שירי: יתחילו עם הטרמינל הזה, ושכל שעה או כל שעתיים תהיה רכבת.

אלי גולדשמידט: גלית אסף-שנהר, האם תעבירי זאת?

ג' אסף-שנהר: כן.

ג' אסף-שנהר: בפניה מספר 144 יש העברה בין אגפים של משרד התחבורה.

עופר חוגי: לא הבנתי מה זה.

ג' אסף-שנהר: זו העברה בין תקציבי תיפעול בין האגפים של משרד התחבורה.

אמנון כהן: אנו מכבדים את איציק מרדכי.

אלי גולדשמידט: אני מעמיד להצבעה את פניה מספר 144 לוועדה.

אלי גולדשמידט: ה צ ב ע ה פניה מס' 144 לוועדה התקבלה.

אלי גולדשמידט: פניה מספר 144 לוועדה אושרה.

ויצמן שירי: כשצילמו את התמונות, זה נראה כמו פטה מורגנה.

אלי גולדשמידט: יש את הסרט "בצהרי היום" עם גארי קופר העומד בלב העיירה, ומחכים בתחנת הרכבת לרוצח שכיר שצריך לגמור אותו - ארבעה אקדוחנים.

אלי גולדשמידט: כל עשר דקות יש צילום החוזר בחזרה לתחנת הרכבת עם השלט המתנפנף, כאשר הם עומדים בלב המדבר ומחכים לו.

אלי גולדשמידט: כך זה נראה שם.

ס' אלחנני: האם זה לא הזכיר לך את "קפה בגדד"?

ס' אלחנני: שינויים בתקציב לשנת 2000 (פניה מס' 139 לוועדה)

אלי גולדשמידט: עתה, פניה מספר 139 לוועדה.

י' מרוז: זהו שינוי תקציבי בתקציב משרד האוצר, וזו העברה של 265 אלף ש"ח.

ישראל כץ: יש לי שאלה למשרד האוצר לגבי הכסף של הרפורמה.

ישראל כץ: ראיתי אתמול תשדיר בטלויזיה, ואינני יודע אם זה ברוח העקרונות שאישרנו כאן.

י' מרוז: מה היה?

אלי גולדשמידט: תשאל את אנה שניידר.

ישראל כץ: אנה שניידר, אני מרגיש מבוזה לחלוטין.

ישראל כץ: אישרנו החלטה על תנאי.

ויצמן שירי: מה לא בסדר?

ויצמן שירי: מה נאמר שם?

א' שניידר: אני אישרתי טקסטים.

א' שניידר: אני הייתי צריכה לאשר רק את הטקסט.

א' שניידר: הטקסט אושר.

א' שניידר: הטון- - -

ישראל כץ: אם זה אושר, אני לוקח את דבריי בחזרה.

ויצמן שירי: מה היה לא בסדר בטקסט?

ויצמן שירי: גם אני ראיתי, ולא היה שום דבר.

אלי גולדשמידט: ההסתדרות הגישה בג"ץ נגד התשדירים, ולדעתי, בין היתר היא גם אומרת שחלק מהדברים לא מאושרים ע"י אנה שניידר.

אלי גולדשמידט: יש שם טענה כזו.

אלי גולדשמידט: קראתי זאת בעיתון, ולא קראתי את התביעה עצמה.

אלי גולדשמידט: העניין ממילא הולך להידון בבג"ץ.

אלי גולדשמידט: אנו קבענו את התנאים, ואנו סומכים על אנה שניידר.

אלי גולדשמידט: א' שניידר: אבל, ההסתדרות גם משדרת.

אלי גולדשמידט: אני שמעתי היום תשדירים.

אלי גולדשמידט: יש לנו עוד עשרים דקות, ועלינו להפסיק את הישיבה בשעה 10:00 שכן יש פגישה עם יושב-ראש הכנסת בורג לגבי מפעל השו"ת של בר-אילן.

ויצמן שירי: יש לנו פגישה בשעה 10:15.

אלי גולדשמידט: זה סיפור פוליטי שלנו, וזה לא שייך.

אלי גולדשמידט: רבותי, צר לי להחזירכם לפרוזה המשעממת.

אלי גולדשמידט: אני מעמיד להצבעה את פניה מספר 139 לוועדה לגבי 265 אלף ש"ח.

אלי גולדשמידט: ה צ ב ע ה פניה מס' 139 לוועדה התקבלה.

אלי גולדשמידט: פניה מספר 139 לוועדה אושרה.

אלי גולדשמידט: שינויים בתקציב לשנת 2000 (פניה מס' 140 לוועדה)

אלי גולדשמידט: עתה, פניה מספר 140 לוועדה.

י' מרוז: זו העברת 1,377 אלפי ש"ח מהרזרבה הכללית לתקציב משרד ראש הממשלה.

י' מרוז: מדובר בתוספת לתקציב השכר, וביחוד או בעיקר מדובר על שעות נוספות וכוננויות שמתווספות לתקציב השכר של משרד ראש הממשלה.

י' מרוז: וזאת, בעקבות הסכם שכר יחודי שנחתם עם משרד ראש הממשלה לפי המלצות ועדת המעקב שפעלה אחרי כל השביתות שהיו במשרד.

י' מרוז: אלה עובדי משרד ראש הממשלה: המשרד הראשי.

י' מרוז: יש רשימת משרות יחודיות, שהיקף הפעילות במשרות האלה תלוי ישירות בהיקף הפעילות של משרד ראש הממשלה.

ישראל כץ: ממתי המשרות האלה?

ישראל כץ: ממתי ההסכם הזה?

י' מרוז: ההסכם הזה הוא מתחילת השנה, מינואר 2000.

מאיר פרוש: האם הוא רב-שנתית או שהוא רק לארבע שנים?

ישראל כץ: על אלו משרות מדובר?

י' מרוז: מדובר על משרות הקשורות ישירות למשרד ראש הממשלה: מזכירות ותפקידים שונים בלשכת ראש הממשלה.

עופר חוגי: מה חוגגים?

עופר חוגי: מה קרה?

צבי הנדל: בעת כזו 1.4 מליוני ש"ח - להעביר לזה?

מאיר פרוש: למה לא?

מאיר פרוש: המשא ומתן היה הרבה זמן - לא? ישראל כץ: אני רוצה את פירוט המשרות.

י' מרוז: יש פירוט של המשרות, ויש רשימה מדוייקת של כל המשרות לגביהן מבוקשת התוספת.

י' מרוז: זו לא תוספת לשכר, אלא תוספת של שעות.

י' מרוז: זו לא תוספת קבועה, אלא כוננויות ושעות נוספות.

ויצמן שירי: תן לנו את פירוט המשרות בש"ס.

ויצמן שירי: תן לי את המשכורות שאתם משלמים למנהלים.

ויצמן שירי: 20 דירות במס רכוש בבאר-שבע מופיעות- - -

אלי גולדשמידט: תומצא רשימה לחבר-הכנסת ישראל כץ.

צבי הנדל: אני מציע, שנצביע לאחר שנראה את הרשימה.

אלי גולדשמידט: מדובר על צוות עזר, צוות עובדים.

אלי גולדשמידט: מדובר על מזכירות.

י' מרוז: מדובר על צוות עזר, ואלה שעות נוספות.

אלי גולדשמידט: אני מעמיד להצבעה את פניה מספר 140 לוועדה.

אלי גולדשמידט: מי בעד?

אלי גולדשמידט: מי נגד?

אלי גולדשמידט: בעד - 4 נגד - 3 פניה מספר 140 לוועדה התקבלה.

אלי גולדשמידט: ארבעה חברי-כנסת בעד, ושלושה חברי-כנסת נגד.

עופר חוגי: אני מבקש רביזיה.

אלי גולדשמידט: ישנה רביזיה של חבר-הכנסת עופר חוגי על פניה מספר 140 לוועדה.

אלי גולדשמידט: תשתדלו לעשות זאת עוד היום.

אלי גולדשמידט: שינויים בתקציב לשנת ‏2000 (פניה מס' 141 לוועדה)

אלי גולדשמידט: עתה, פניה מספר 141 לוועדה.

י' מרוז: בפניה מספר 141 מדובר על העברה פנימית מתקנה לתקנה בתוך תקציב משרד האוצר, נציבות מס הכנסה.

י' מרוז: יש תכנית מיחשוב של נציבות מס הכנסה.

י' מרוז: אנו, מתוך התקנה של תקציב משרד האוצר, מתוך הרזרבה הפנימית שלנו, נותנים להם כסף לפי הסיכום.

אלי גולדשמידט: מדובר על מיחשוב במס הכנסה.

אלי גולדשמידט: האמינו לי, שאפנה את תשומת לבכם איפה שיש עניין פוליטי.

אלי גולדשמידט: אני מעמיד להצבעה את פניה מספר 141 לוועדה.

א' קרשנר: שלושה חברי-כנסת הצביעו בעד.

יוסף יצחק פריצקי: האם זו פניה שאני ביקשתי לעכב?

א' קרשנר: לא.

אלי גולדשמידט: אני שוב מעמיד להצבעה את פניה מספר 141 לוועדה.

אלי גולדשמידט: ה צ ב ע ה בעד - 4 נגד - אין פניה מס' 141 לוועדה התקבלה.

אלי גולדשמידט: ארבעה חברי-כנסת הצביעו בעד.

אלי גולדשמידט: הפניה אושרה.

אלי גולדשמידט: שינויים בתקציב לשנת ‏2000 (פניות מס' 100-117 ומס' 119-135 לוועדה)

אלי גולדשמידט: לפנינו מונחים שני קבצי פניות שמנים מבחינת מספר הדפים בהם: 100-117 ו-119-135.

אלי גולדשמידט: אלה פניות שהן כמיקשה אחת.

אלי גולדשמידט: מדובר בנושא כספים לעובדים בלתי יחודיים, וזה נושא שקשור בהסכמי שכר, ולא מדובר בכספים ייחודיים.

ה' אייל: שביתת המשרדים הבלתי יחודיים שהיתה כללה את המשרדים שבהגדרה הם בלתי יחודיים.

ה' אייל: יש פה את רשימת המשרדים, ואפשר יהיה לפרטם והם מופיעים בנייר.

אלי גולדשמידט: רבותי, הדברים ברורים.

אלי גולדשמידט: זה בעקבות הסכמי עבודה.

אלי גולדשמידט: זה בעקבות השביתה שהיתה במשרדי הממשלה של העובדים הבלתי יחודיים.

יוסף יצחק פריצקי: האם פניית הרווחה גם קשורה לדבר הזה?

ה' אייל: שני קבצי הפניות הם במסגרת הסיכום שנחתם בין ההסתדרות, בין הנציגות והאוצר בנושא המשרדים הבלתי יחודיים.

ה' אייל: האחד מדבר על תוספת שעות נוספות בסך כולל של 90 אלף שעות לכל המשרדים, והשני מדבר על תקציבי מוסדות רווחה.

יוסף יצחק פריצקי: מה הוא התקציב הזה לפעולות רווחה?

ה' אייל: זה לעובדים.

אלי גולדשמידט: אני מעמיד להצבעה את שני קבצי הפניות.

אלי גולדשמידט: ה צ ב ע ה קבצי הפניות מס' 100-117 ו-119-135 התקבלו.

אלי גולדשמידט: שני קבצי הפניות מס' 100-117 ו-119-135 אושרו.

אלי גולדשמידט: פניה מספר 143 לוועדה - אין רפרנט.

אלי גולדשמידט: שינויים בתקציב לשנת ‏‏2000 (פניה מס' 145 לוועדה)

אלי גולדשמידט: עתה, פניה מספר 145 לוועדה לגבי העברת 38 מליון ש"ח בהרשאה להתחייב לפרוייקטים השונים של "עידוד 99".

ישראל כץ: אני רוצה רשימה לאן זה הולך.

א' גלעד: זה בהתאם לתכנית עבודה של משרד התמ"ס, של החברה לפיתוח שמפעילה את התכנית הזו, אנו מפשירים 38,200 אלפי ש"ח.

א' גלעד: זה רק חלק מההפשרה.

א' גלעד: יש עוד הפשרה, שאתם תראו לדעתי בימים הקרובים שקשורה לקו העימות.

א' גלעד: בסך-הכל, אנו מפשירים להם את כל ההרשאה להתחייב, ובפניה הבאה אתם גם תראו שאנו מוסיפים להם עוד כסף.

אלי גולדשמידט: בכל זאת, תן אינדיקציות לאן הולך הכסף.

א' גלעד: אני יכול להגיד לכם את הפרוייקטים.

א' גלעד: באופקים - מרכז לטיפול במשפחות במצוקה.

א' גלעד: בבית-שאן - השלמת שיקום, שזה משהו תיירותי.

א' גלעד: בדימונה - השלמת תשתיות בשוק העירוני והשלמת תשתית דרך השלום.

א' גלעד: בירוחם - השלמת מוקד לקשישים והשלמת הקמת אכסניה והשתתפות במרכז למידה.

א' גלעד: יש גם במצפה רמון.

מאיר פרוש: הנגב שולט.

א' גלעד: כן, יש הרבה, ואני יכול להמשיך.

אלי גולדשמידט: לדעתי, התמונה ברורה.

אלי גולדשמידט: אני מעמיד להצבעה את פניה מספר 145 לוועדה.

אלי גולדשמידט: פניה מס' 145 לוועדה התקבלה.

אלי גולדשמידט: פניה מספר 145 לוועדה אושרה.

עופר חוגי: יש לי שאלה עקרונית.

עופר חוגי: שינויים בתקציב לשנת ‏2000 (פניה מס' 167 לוועדה)

אלי גולדשמידט: עתה, פניה מספר 167 לוועדה.

א' גלעד: זו תוספת תקציב מהרזרבה בסך 25 מליון ש"ח במזומן, ועוד 35 מליון ש"ח בהרשאה להתחייב בעצם לאותם סוגים של דברים.

ישראל כץ: מה הן מינהלות אזוריות?

אלי גולדשמידט: זה על אותם דברים.

א' גלעד: מינהלות אזוריות הן חלק מתכנית "עידוד 99".

א' גלעד: אם אינני טועה, יש כ-26 מינהלות שקשורות לאיזורי תעשיה.

א' גלעד: הן מרכזות איזורי תעשיה מרחביים ומספר מועצות.

מאיר פרוש: כמו תמר וירוחם.

אלי גולדשמידט: אני מעמיד להצבעה את פניה מספר 167 לוועדה.

אלי גולדשמידט: פניה מס' 167 לוועדה התקבלה.

אלי גולדשמידט: פניה מספר 167 לוועדה אושרה.

עופר חוגי: משרד התעשיה מפתח גם לקשישים ותיירות, אבל מה זה קשור אליכם?

עופר חוגי: זה לא מובן.

א' גלעד: זו שאלה טובה.

א' גלעד: י' פריצקי: מה זה בכלל פרוייקט "עידוד"?

אלי גולדשמידט: אני מבקש, שתבדוק את השאלה.

א' גלעד: אני יכול להגיד לך מתוקף מה זה נובע.

א' גלעד: התכנית הזו היא חלק מוועדת גבאי שבזמנו צומצמו המענקים ובתמורה לכך נתנו דברים חלופיים- - -

אלי גולדשמידט: באופן ישיר.

א' גלעד: זה אחד מהם.

א' גלעד: "עידוד 99" היא באחריות תמ"ס.

אלי גולדשמידט: האם רן כהן מאשר תכניות כאלה?

אלי גולדשמידט: תכנית בנושא תיירות - האם הוא מחליט, ולא שר התיירות?

א' גלעד: כן.

אלי גולדשמידט: זו היתה שאלה טובה.

אלי גולדשמידט: לא צריך לעצור זאת, אך השאלה העקרונית היא נכונה.

עופר חוגי: זה אבסורד.

עופר חוגי: כסף של תעשיה עובר לפרוייקטים אחרים - לתיירות ולרווחה, ואין כסף לתעשיה.

עופר חוגי: וזאת, במקום שיעודדו את התעשיה.

צבי הנדל: מרכז ההשקעות נמצא שם.

צבי הנדל: בדרך כלל, הם מאד מתחשבים או כמעט באופן מוחלט בהמלצות המחלקה הכלכלית של משרד התיירות.

צבי הנדל: אבל, מרכז השקעות יש אחד, וזה במשרד התעשיה והמסחר.

אלי גולדשמידט: נקיים דיון בנושא עידוד, ובשאלה העקרונית שהוצגה פה כיצד במשרד התעשיה יש פרוייקטים שקשורים למשרדים אחרים.

אלי גולדשמידט: שינויים בתקציב לשנת 2000 (פניה מס' 153 לוועדה)

אלי גולדשמידט: לפנינו מונחת פניה מספר 153, ומדובר בה על עשרה מליוני ש"ח לשילוב תרבויות ומוקדי טיפול לעולי אתיופיה והעברת שמונה מליוני ש"ח ליישום חוק הווטרנים.

נ' אשר: ביישום חוק הווטרנים מדובר בהצעת חוק שעברה לגבי אדם שנלחם במלחמת העולם השניה.

יוסף יצחק פריצקי: אנו יודעים מה זה.

אמנון כהן: אנו מכירים את החוק.

אמנון כהן: האם התקציב בא מתקציב משרד הקליטה?

נ' אשר: משרד הקליטה התנדב לבצע את החוק הזה, והתקציב בא מהרזרבה הכללית.

יוסף יצחק פריצקי: איך הגיע הכסף לרזרבה?

יוסף יצחק פריצקי: סליחה שאני עוצר אותך, אך תראה מה קורה כאן.

יוסף יצחק פריצקי: כהרגלה של הממשלה הנהדרת הזאת, עושים דברים נפלאים.

יוסף יצחק פריצקי: אינני יודע מאיפה הגיע הכסף הזה לרזרבה.

יוסף יצחק פריצקי: אינני יודע איזה פרוייקט בוטל.

יוסף יצחק פריצקי: אולי בוטל איזה שהוא פרוייקט שיקום שכונות.

יוסף יצחק פריצקי: עם כל הכבוד לווטרנים, כל פעם מכניסים לרזרבה, עובר חודש ואף אחד כבר לא זוכר מה נכנס לשם.

אלי גולדשמידט: מה זה נושא האתיופים?

ויצמן שירי: חבר-הכנסת אמנון כהן, השעה כבר 09:50.

אמנון כהן: אתה יכול ללכת.

אמנון כהן: מה אתה רוצה?

מאיר פרוש: אתה מתעסק עם שמונה מליוני ש"ח?!

אלי גולדשמידט: אתה יודע, שכאשר קוטפים אבטיחים, לפעמים שוברים את הגב.

אמנון כהן: העברנו 40 מליון ש"ח תוספת ממשרד האוצר לרזרבה של משרד הקליטה לפני חודשיים.

אמנון כהן: האם שמונת מליוני הש"ח האלה הם מתוך 40 מליון הש"ח שהעברנו או שאלה שמונה מליוני ש"ח נוספים שמשרד האוצר העביר לפרוייקט יחודי של ווטרנים?

נ' אשר: הם נוספים.

אלי גולדשמידט: מה לגבי האתיופים?

ויצמן שירי: אתה צריך לשמוח, שזה לא על חשבון דברים אחרים.

אלי גולדשמידט: אני מנסה לחסוך זמן.

אלי גולדשמידט: האם יש עוד שאלות?

אלי גולדשמידט: אני מעמיד להצבעה את פניה מספר 153 לוועדה?

אלי גולדשמידט: פניה מס' 153 לוועדה התקבלה.

אלי גולדשמידט: פניה מספר 153 לוועדה אושרה.

אלי גולדשמידט: שינויים בתקציב לשנת 2000 (פניה מס' 168 לוועדה)

אלי גולדשמידט: מונחת לפנינו פניה מספר 168, לגבי העברת 4.8 מליוני ש"ח מהרזרבה הכללית עבור הגדלת תקציב התמיכות בארגוני עולים.

נ' אשר: מדובר בהגדלת תקציב התמיכות של המשרד ב-4.8 מליוני ש"ח, על מנת להביא את תקציב התמיכות בארגוני עולים לגובה שראוי שיהיה מבחינת משרד הקליטה ולדעתו.

יוסף יצחק פריצקי: מי הם ארגוני העולים?

נ' אשר: זה לפי קריטריונים.

נ' אשר: אלה תמיכות, ויש ועדת תמיכות שמחליטה לאן זה יועבר.

נ' אשר: כרגע, זה לא מיועד לארגון ספציפי כזה או אחר.

יוסף יצחק פריצקי: הגישו לכם כבר בקשות לתמיכות - נכון?

נ' אשר: לא לנו מגישים, אלא למשרד הקליטה.

אלי גולדשמידט: אני מעמיד להצבעה את פניה מספר 168 לוועדה.

אלי גולדשמידט: פניה מס' 168 לוועדה התקבלה.

אלי גולדשמידט: פניה מספר 168 לוועדה אושרה.

אלי גולדשמידט: שינויים בתקציב לשנת 2000 (פניות מס' 174, 175 ו-176)

יוסף יצחק פריצקי: האם יש עוד פניות תקציביות היום?

אלי גולדשמידט: יש עוד שתיים, ואינני יודע אם אספיק.

א' לוי: על אחת מהן יש בג"ץ, וחייבים לדון בה - פניה מספר 174.

אלי גולדשמידט: עשה זאת במהירות.

אלי גולדשמידט: מדובר בפניות מספר 174, 175 ו-176, לגבי 13 מליון ש"ח כדי לאפשר את מימון ההתחייבויות בנוגע לביקור האפיפיור בישראל.

א' לוי: סך-הכל, זה 25.7 מליון ש"ח.

א' לוי: אם זכור לכם, אישרתם העברת כ-40 מליון ש"ח בהרשאה, וכרגע זה חלק מהמזומן שנועד לממן את ההרשאה.

אלי גולדשמידט: האם יש הערות לעניין?

אלי גולדשמידט: אני מעמיד להצבעה את פניות מספר 174, 175 ו-176.

אלי גולדשמידט: פניות מס' 174, 175 ו-176 לוועדה התקבלו.

אלי גולדשמידט: פניות מס' 174, 175 ו-176 לוועדה אושרו.

מאיר פרוש: האם זה בנוסף ל- - -?

אלי גולדשמידט: לא.

אלי גולדשמידט: זה המימון.

אלי גולדשמידט: אנו אישרנו רק הרשאה להתחייב.

א' לוי: כן, זה המימון.

א' לוי: שינויים בתקציב לשנת 2000 (פניה מס' 143 לוועדה)

אלי גולדשמידט: עתה, פניה מספר 143 לוועדה.

א' לוי: מדובר על שינוי פנימי בתקציב משרד התיירות.

מאיר פרוש: האם על האפיפיור ירושלים גם מקבלת?

א' לוי: כן.

אלי גולדשמידט: פניה מספר 143 לוועדה - שינוי לממן את הרחבת ביתן ישראל ביריד התיירות ITB, לאשר מימון אירוח 25 אנשי תקשורת מצפון אמריקה וכן להגדיל את תכנית הסיוע לתיירות כפרית בצפון למימון מרכיב המע"מ במענקים.

אלי גולדשמידט: אני מכיר את נושא מרכיב המע"מ במענקים, והיתה שם באמת בעיה לא סימפטית עם הצימרים בצפון.

אלי גולדשמידט: אני מעמיד להצבעה את פניה מספר 143 לוועדה.

אלי גולדשמידט: מי בעד העניין?

אלי גולדשמידט: פניה מס' 143 לוועדה התקבלה.

אלי גולדשמידט: פניה מספר 143 לוועדה אושרה.

אלי גולדשמידט: צו היטלי סחר (היטל בטחה על יבוא טובין להגנה על הייצור המקומי) (הוראת שעה) (תיקון מס' 3), התש"ס-2000

אלי גולדשמידט: מונח לפנינו צו היטלי סחר.

צ' דורי: מדובר על שמנים וכוספאות.

צ' דורי: זהו תיקון טעות בלבד.

צ' דורי: בראשית השנה, הוועדה אישרה הורדה של היטל על שמנים ל-7% וכוספאות ל-6% וביקשה מאיתנו שנבדוק את הנושא לקראת השנה הבאה.

צ' דורי: היו לנו שתי טעויות, ואנו באים לתקנן היום.

צ' דורי: טעות אחת היא, שלא הכנסנו שמן למאכל בנושא ההיטל, וזה לא הגיוני שעל שמן לתעשיה יהיה היטל ועל שמן לצריכה ביתית - לא.

צ' דורי: הנושא השני הוא שבכוספאות שכחנו להכניס סעיף אחד.

אלי גולדשמידט: אני מעמיד להצבעה צו זה.

אלי גולדשמידט: צו היטלי סחר (היטל בטחה על יבוא טובין להגנה על הייצור המקומי) (הוראת שעה) (תיקון מס' 3), התש"ס-2000, התקבל.

אלי גולדשמידט: צו היטלי סחר זה אושר.

אלי גולדשמידט: אני נועל את הישיבה.

אלי גולדשמידט: אני מודה לכולם.